Bali
Šis raksts ir par salu Indonēzijā. Par Indonēzijas provinci skatīt rakstu Bali (province). Bali sala (indonēziešu: Pulau Bali) ir sala Indonēzijā. Bali ir ļoti populārs tūrisma galamērķis, it īpaši Austrālijas un Japānas tūristiem. Salā dzīvo lielākā daļa Indonēzijas hinduistu, kas ir 93,18% no salas iedzīvotājiem. Bali kopā ar dažām mazām saliņām veido Indonēzijas pirmā līmeņa administratīvo vienību — Bali provinci.